દિવાળીના તહેવારો શાંતિપૂર્ણ માહોલમાં સંપન્ન થતાં જિલ્લા પોલીસે હાશકારો લીધો હતો. ત્યાં તો તા. ૧૩મી નવેમ્બરે ઝાલોદ સબજેલમાંથી પોલીસ પર હુમલો કરી ધાડ, લૂંટ, મર્ડર, બળાત્કર જેવા સંગીન ગુનાઓના ખુંખાર અગિયાર આરોપીઓ જેલમાંથી નાસી છૂટતા જિલ્લા પોલીસ તંત્રમાં હાહાકાર મચી ગયો હતો. જિલ્લાનું પોલીસ તંત્ર પોતાના કપાળે લાગેલ કાળી ટીલીને મીટાવવા માટે ફરાર આરોપીઓે ઝડપી પાડવા જુદી જુદી ટીમો બનાવી દાહોદ જિલ્લો મધ્યપ્રદેશ તથા રાજસ્થાનના વિસ્તારોમાં સતત જોતરાયેલી રહી હતી અને તેને તેના પ્રયાસમાં ધીરે ધીરે સફળતા મળતા ગતરાતે ૧૧ ફરાર આરોપીઓ પૈકી વધુ બે હત્યાના આરોપી ઝાલોદ તાલુકાના મુંડાહેડા ગામના મુમસીંગ રમણભાઈ પાંડોર તથા અમૃત હમતા પાંડોર રાજસ્થાન બોર્ડર પર આવેલ ઘેસવા ગામે અનાસ નદીના કિનારે ગીચ ઝાડીમાં સંતાઈ રહયાની મળેલ ગુપ્ત બાતમી આધારે ડીવાયએસપી દાહોદ હર્ષદ મહેતાની આગેવાની હેઠળ દાહોદ એલસીબી ઈન્ચાર્જ પીઆઈ એચ. પી. પરમાર તથા લીમડી પોસઈ બી. એમ. રાઠવા તથા ટીમોના માણસો સાથે વેશપલટો કરી છૂપી રીતે કોમ્બીંગ આપરેશન હાથ ધરી ઉપરોકતબંને ફરાર આરોપીઓને ઘેસવા ગામે અનાસ નદીના કિનારે ગીચ ઝાડીઓમાંથી સંતાયેલ હાલતમાં ઝડપી પાડયા હતા.